**KATOLIČKA OSNOVNA ŠKOLA**

 **U POŽEGI**

*Ulica pape Ivana Pavla II. 6, 34 000 POŽEGA*

***PRAVILNIK***

***O KORIŠTENJU SUSTAVA VIDEO NADZORA***

*Požega, ožujak 2019. godine*

***S A D R Ž A J***

*I. OPĆE ODREDBE ……………………….…………………………………………………………………….. 3*

 *II. SVRHA VIDEO NADZORA …..……………………………..……….….………………………..……… 3*

*III. OPSEG, NAČIN I VRIJEME ČUVANJA PODATAKA ………………….………………………………… 3*

*IV. ZAŠTITA PRAVA UČENIKA, RADNIKA I SVIH DRUGIH OSOBA KOJE SE NAĐU U ŠKOLI ……. 4*

*V. ZAVRŠNE ODREDBE ………………………………..………………..…………………..…………….… 4*

Na temelju članka 70. stavak 2. Zakona o odgoju i obrazovanju u osnovnoj i srednjoj školi („NN“ br. 87/08., 86/09., 92/10., 105/10 - ispr., 90/11., 5/12., 16/12., 86/12., 94/13., 152/14., 7/17., 68/18.), a u vezi s člankom 17. stavak 3. Pravilnika o načinu i postupanju odgojnih-obrazovnih radnika školskih ustanova u poduzimanju mjera zaštiti prava učenika te prijave svakog kršenja tih prava nadležnim tijelima („NN“ b. 132/13.), članka 43. Zakona o zaštiti na radu („NN“ br. 71/14., 11/14. i 154/14.) članka 2. stavak 1. točka 1., članka 5. i 6. Zakona o zaštiti osobnih podataka („NN“ br. 103/03., 118/06., 41/08., 130/11 i 106/12.) te članka 41. Statuta Katoličke osnovne škole u Požegi, Školski odbor na sjednici održanoj dana 15. ožujka 2019. godine, donosi

**PRAVILNIK**

**O KORIŠTENJU SUSTAVA VIDEO NADZORA**

***I. OPĆE ODREDBE***

Članak 1.

1. Ovim Pravilnikom o korištenju sustava video nadzora u Katoličkoj osnovnoj školi u Požegi (dalje u tekstu: Pravilnik) definira se svrha i opseg podataka koji se prikupljaju, način i vrijeme čuvanja te uporaba snimljenih podataka, zaštita prava učenika i ostalih korisnika usluga u Katoličkoj osnovnoj školi u Požegi (dalje u tekstu: Škola), radnika i svih drugih osoba koji se nađu u Školi.
2. Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.

 (3) Izrazi koji su navedeni u ovom Pravilniku u muškom rodu neutralni su i odnose se na osobe oba spola.

***II. SVRHA VIDEO NADZORA***

Članak 2.

1. Sustav video nadzora koristi se zbog zaštite sigurnosti učenika, radnika i svih drugih osoba koje se nađu u Školi.
2. Sustav video nadzora, uz navedeno u stavku 1. ovoga članka, koristi se i za sprječavanje protuprovalnih radnji usmjerenih prema školskoj imovini od krađe, oštećenja, uništenja i sl.
3. Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora ograničena je na ispunjenje svrhe iz stavka 1. i 2. ovog članka.
4. U svrhu iz stavka 1. i 2. ovog članka u obuhvatu sustava video nadzora je prostor koji se nalazi neposredno oko Škole, sva ulazna i izlazna vrata u Školu, blagovaonica, sportska dvorana te hodnici u zgradi Škole.

***II. OPSEG, NAČIN I VRIJEME ČUVANJA PODATAKA***

Članak 3.

1. Podaci prikupljeni korištenjem sustava video nadzora nalaze se na snimaču i čuvaju se oko 20 dana o dana nastanka, a nakon navedenog roka snimke se automatski brišu.
2. U slučaju opravdane potrebe, a u svrhu dokazivanja, ravnatelj može u svakom pojedinačnom slučaju odlučiti da se podaci čuvaju duže od vremena navedenog u stavku 1. ovog članka.
3. Presnimavanje i pohrana sadržaja nastalog korištenjem sustava video nadzora na druge medije kao i daljnje korištenje istog dopušteni su isključivo u slučajevima određenim zakonom.

***II. ZAŠTITA PRAVA UČENIKA, RADNIKA I SVIH DRUGIH OSOBA KOJ SE NAĐU U ŠKOLI***

Članak 4.

1. Ravnatelj Škole dužan je osigurati da se na vidnom mjestu pri ulasku u prostor, kao i unutrašnjosti prostorija, istakne obavijest da se prostor nadzire sustavom tehničke zaštite.
2. Ravnatelj, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene, a raspolaganje snimkama dopušteno je samo ravnatelju Škole.

***III. ZAVRŠNE ODREDBE***

Članak 5.

Ovaj Pravilnik stupa na snagu osmog (8) dana od dana objave na oglasnoj ploči Škole.

Klasa: 003-05/19-01/5

Ur. broj: 2177/1-6-01/1-19-1

Požega, 15. ožujka 2019.

 PREDSJEDNIK ŠKOLSKOG ODBORA:

Vjekoslav Marić, prof.

Ovaj Pravilnik objavljen je na oglasnoj ploči dana 18. ožujka 2019. godine, a stupio je na snagu dana 26. ožujka 2019. godine.

 RAVNATELJ:

 Frano Barišić, prof.